За потребите на проектот “Општествено претпријатие – Проект за зајакнување на иновативен туризам (СТЕП)” финансиран од Европската унија во рамки на програмата за прекугранична соработка (ИПА II 2014-2015), врз основа на договорот за Грант со референтен број IPA/2017/390-054, комисијата за набавки при Фондација за интернет и општество Метаморфозис Скопје, во соработка со Центарот за Развој на Полошки Плански Регион – Тетово и Советот на Округот Елбасан, објавува:

**ПОВИК ЗА ДОСТАВУВАЊЕ НА ПОНУДИ бр. 12-2019**

За набавка на услуга за снимање и монтажа на 10 (десет) крати видеа од по 2 (две) минути

1. **Договорен орган**

Фондација за интернет општество Метаморфозис Скопје, со седиште на ул. Апостол Гусларот бр.40, 1000 Скопје во рамки на проектот “Општествено претпријатије – Проект за зајакнување на иновативен туризам (СТЕП)”

1. **Позадина на проектот**

Проектот е договор за грант на ИПА 2, Програма на Европскат Унија за прекугранична соработка:, алокации 2014-2015. Проект партнери се Метаморфозис - Фондација за Интернет и општество, Центар за развој на полошкиот плански регион и Советот на Округот Елбасан. Времетраење: 27 месеци (01.01.2018 – 31.03.2020).

**Цели:**

* Промовирање на енергичен туристички меѓуграничен сектор кој ефикасно се прилагодува на потребите на домашните и меѓународните пазари
* Зголемување на капацитетите на туристичките претпријатија и градење на стратешки партнерства и соработка во земјата, регионално и глобално
* Проширување и унапредување на стратешкиот и координиран пристап до специфични нови пазари преку употреба на нови технологии
* Забрзување на растот и стимулирање на отворањето нови работни места

**Клучни елементи:**

* Подигната свест и разбирање за потребата од нов маркетинг пристап во туризмот
* Размена на информации, соработка и развој на заеднички производи меѓу регионите
* Експертска соработка меѓу приватните и јавните субјекти за развивање на политики што ги исполнуваат меѓународните стандарди за развој на туризмот
* Градење на стратегија преку широки консултации и координација
* Вмрежување и интернационализација на вредносните синџири
* Градење врски меѓу туризмот и културата
* Тренинг и менторска поддршка за зајакнување на капацитетот на МСП за ефикасно користење на технологијата
* Поддршка на конкретни врвни проекти кои ќе се користат како најдобри примери за мотивирање и поттикнување меѓуграничен туризам

**Очекувани резултати:**

* Зголемена туристичка побарувачка во регионот преку зголемена онлајн понуда
* Зголемен капацитет на туристичкиот бизнис за користење на технологија
* Создадена СТЕП мрежа на информирани и овластени туристички јавни и приватни субјекти, граѓански организации, туристички кластери и стопански комори
* Создаден кредибилен СТЕП бренд кој обезбедува доверба, квалитет и интегритет за малите и средните претпријатија во прекуграничниот регион
* Зголемен капацитет на туристичките бизниси и индивидуалните претприемачи за интернационализација, меѓународно поврзување и партнерство
* Создадена Интер-регионална туристичка онлајн платформа (iTOP)
1. **Предмет на договорот за набавка на услуга**

Предмет на договорот за набавка е снимање и монтажа на 10 (десет) крати видеа од по 2 (две) минути кои треба да ги прикажат туристичките понуди во Полошкиот регион во Република Северна Македонија како и регионот на Елбасан во Република Албанија.

Подетален опис на бараните услуги се наоѓа во ТоР-от кој што е доставен како Прилог 6 во оваа документација.

Максималната проценета вредност на набавката изнесува 683.000,00 денари. Понудувачите кои што ќе достават финасиски понуди повисоки од горенаведената вредност, ќе се сметаат за неприфтливи и нема да подлежат на понатамошна евалуација.

Набавката ќе се реализира од страна на добавувач со искуство за испорака на ваков тип на услуги. Фондација за интернет општество Метаморфозис Скопје во согласност со одредбите на договорот со донаторот и интерниот правилник за реализација на набавки спроведува ограничен повик со прибирање на најмалку 3 понуди.

1. **Услови и критериуми за учество на повикот**

За да учествуваат во постапката за доделување на договор, понудувачите мора да ги исполнуваат следните критериуми за утврдување на нивната способност:

4.1. Лична состојба на понудувачот

* во последните 5 години, на понудувачот да не му била изречена правосилна пресуда за учество во злосторничка организација, корупција, измама или перење пари;
* на понудувачот да не му е изречена споредна казна привремена или трајна забрана за вршење на одделна дејност;
* понудувачот да не е во постапка за стечај или во постапка за ликвидација;
* понудувачот да нема неплатени даноци, придонеси или други јавни давачки;
* на понудувачот да не му е изречена прекршочна санкција - забрана за вршење на професија, дејност или должност, односно привремена забрана за вршење одделна дејност.

Понудувачот го потврдува исполнувањето на критериумите за утврдување на личната состојба со изјава која ја доставува во прилог на својата понуда (изјавата е дадена во прилог на оваа тендерска документација - прилог 3).

Покрај изјавата, понудувачот заедно со понудата не мора да поднесе документи за докажување на личната состојба. Заради проверка, Комисијата може да побара од понудувачот чија понуда ја утврдила за најповолна да ги достави потребните документи за утврдување на неговата лична состојба за проверка на овие критериуми.

4.2.Економска и финансиска состојба

За да се квалификува како способен за извршување на предметниот договор за јавна набавка од аспект на неговата економска и финансиска состојба, понудувачот треба да го исполнува следниов минимален услов:

- да има остварено приход не помал од проценетата вредност на набавката во најмалку една од последните три години.

Доколку економскиот оператор ја врши дејноста во период помал од три години, минимален услов за утврдување на економската и финансиската состојба е понудувачот да го остварил условот од ставот 1 во годините за кои постојат податоци.

Понудувачот го докажува исполнувањето на минималниот услов со доставување:

- Биланс на успех заверен и издаден од надлежен орган

4.3 Техничка или професионална способност

Критериуми за утврдување на техничката или професионалната способност на понудувачот се:

За да се квалификува како способен за извршување на предметниот договор за јавна набавка од аспект на неговата техничка или професионална способност, економскиот оператор треба да ги исполнува следниве минимални услови:

 - Понудувачот да има успешно реализирани најмалку 1 (еден) договор поврзан со предметот на набавка во последните 3 (три) години

Економскиот оператор го докажува исполнувањето на минималните услови со доставување на :

- Листа на референци за успешно реализирани договори поврзани со предметот на набавка во последните три години, со вредности на договорите, датуми на склучување, купувачи (договорни органи)

**5. Понудата треба да ги содржи следните елементи:**

* Понуда (образец во прилог 1 од тендерската документација)
* Изјава со која понудувачот потврдува дека ги исполнува критериумите за утврдување на личната состојба (образец во прилог 2 од тендерската документација)
* Изјава со која понудувачот ги прифаќа условите од тендерската документација (Образец во прилог 3 од тендерската документација)
* Извештај за билансот на успех заверен од надлежен орган
* Листа на референци (образец во прилог 4 од тендерската документација)
* Техничка документација:
	+ Опис на понуденото сценарио
* Финансиска документација:
	+ Финансиска понуда – во посебен плик (образец во прилог 5 од тендерската документација)
1. **Рок за извршување на услугата**

Предметот на набавка потребно е да се испорача до договорниот орган максимум во рок од 60 дена од денот на склучувањето на Договорот.

1. **Деливост на набавката**

Набавката е неделива.

**8. Период на важност на понудата**

Периодот на важност на понудата треба да изнесува најмалку 30 дена од денот на крајниот рок на доставување на понудите за кое времетраење понудата во сите нејзини елементи е обврзувачка за понудувачот.

**9. Појаснување на тендерската документација**

Сите барања за појаснувања на тендерската документација може да се испратат на е-пошта: florent@metamorphosis.org.mk, најдоцна до 15.11.2019 година.

Побараните појаснувања по тендерската документација ќе се објават најдоцна 3 дена пред рокот за доставување на понудите, на веб-страницата на проектот СТЕП www.step.mk

**10. Измена и дополнување на тендерската документација**

Фондација Метаморфозис го задржува правото најдоцна 5 дена пред истекот на крајниот рок за поднесување на понудите, по свое наоѓање или врз основа на поднесените прашања за објаснување поднесени од страна на понудувачите, да ја измени или да ја дополни тендерската документација, за што веднаш ќе ја објави измената на веб-страницата на СТЕП проектот (www.step.mk), и ќе ги извести потенцијалните понудувачи кои поднеле барање за појаснување.

Во случај на измена на тендерската документација, Метаморфозис фондација може да го продолжи крајниот рок за доставување на понудата по барање ако постојат оправдани причини за тоа, и за тоа ќе направи објава на веб-страницата на СТЕП проектот (www.step.mk)

1. **Начин на доставување на понудите**

Понудите се доставуваат во хартиена форма по курирска служба или лично. Во понудата потребно е финансиската понуда да биде издвоена во посебен плик и да биде означена. Понудата се доставува во еден затворен плик со назнака “ЗА ПРОЕКТ СТЕП” (во кој ќе биде содржана издвоената финансиска понуда) на кој во долниот лев агол треба да стои ознаката „НЕ ОТВОРАЈ“ и бројот на повикот 12/2019 на кој се однесува понудата. Понудите се доставуваат во канцелариите на Фондацијата Метаморфозис на ул. Апостол Гусларот 40, Скопје.

Краен рок за доставување на понудите е понеделник**, 18.11.2019 година до 16:00 часот.**

Понудите што ќе пристигнат по наведениот рок, како и оние понуди што нема да ги содржат потребните елементи или не се изработени според пропозициите на повикот, нема да бидат земени предвид за понатамошна евалуација. Секој понудувач може да учествува само со една понуда.

1. **Услови и начин на плаќање**

Плаќање: 40% по потпишување на Договорот, и 60% по испорака и одобрување на софвтерското решение од страна на проектниот тим.

1. **Критериуми за доделување на договор**

Изборот на добавувачите ќе се изврши по пат на евалуација на квалитативната и на финансиската понуда (80 бода за квалитативна понуда и 20 бода за финансиска понуда). Во процесот на евалуација ќе се примени двостепена процедура, односно првенстевено се врши оценка на квалитетот, а потоа и на цената. Финансиските понуди се отвораат и оценуваат само ако понудувачите освојат минимум 51 бод од предвидените (максимални) 80 бода за квалитет.

Скалата на бодување врз чија основа ќе се изврши евалуацијата и избор на понуда е следна:

|  |  |
| --- | --- |
| Елемент | Максимум Бодови |
| 1. **Квалитет**
 | **80** |
| * 1. Квалитет на понуденото сценарио
 | 60 |
| * 1. Референци за услуги слични или исти со предметот на набавката
* 1 (една) референца ...............2 бодови
* 2 (две) референци..................4 бодови
* 3(три)и повеќе референци...10 бодови
 | 10 |
| * 1. Рок на испорака
* од 32 до 60 дена.................. 5 бодови
* од 0 – 31 ден ......................10 бодови
 | 10 |
| 1. **Цена**
 | **20** |
| **Вкупно (1+2)** | **100** |

Ќе се избере понудувачот кој ќе добие вкупно најмногу бодови (квалитет + цена).

1. **Известување на понудувачите**

По завршувањето на евалуацијата на доставените понуди, Комисијата ќе достави до сите учесници на тендерот известување со информации за избраниот најповолен понудувач, како и причините за неизбор на нивната понуда за неизбраните понудувачи. Известувањето ќе биде испратено на адресата на е-пошта наведени во понудата.

**Скопје, 07 Ноември 2019 година**

**Комисија за Јавни набавки**

**Фондација за интернет општество Метаморфозис Скопје**